Ողջունելով հյուրին՝ Հրանուշ Հակոբյանը կարևորեց Արա Խաչադուրյանի ազգանվեր գործունեությունը, շնորհակալություն հայտնեց խիզախության ու նվիրումի համար: Նախարարը մասնավորապես նշեց. «Ուրախ եմ ողջունել ձեզ մեր նախարարությունում: Բարով եք եկել: Բոլոր հայերի ճակատագրերը նման են և դրանց մեջ կա ցավ, տառապանք, գաղթ, մաքառում: Ֆրանսիան հյուրընկալել է Ցեղասպանությունից փրկված շատ ընտանիքների, պայմաններ է ստեղծել, որ մեր հայրենակիցները դառնան Շառլ Ազնավուր, Անրի Վերնոյ, Միշել Լեգրան… և այսօր էլ՝ Արա Խաչադուրյան: Կարծում եմ, որ Արարատի գագաթն ամենասուրբ ու լուսավոր գագաթն է, որ դուք նվաճել եք: Շնորհակալություն, որ Մարսելում հայ համայնքի լավագույն ներկայացուցիչներից եք: Համոզված եմ, որ ապրում եք «Բարձրացիր և բարձրացրու» նշանաբանով»: